ປ. ໂອບາມາ ແຕ່ງຕັ້ງ ທ່ານ​ນາງ Loretta Lynch ​ເປັນ ລມຕ ຍຸດຕິທຳ 
ປະທານາທິບໍດີ​ ບາຣັກ ​ໂອ​ບາ​ມາ ​ແຕ່ງຕັ້ງ ໃຫ້ທ່ານ​ນາງ Loretta Lynch ​ໄອ​ຍະ​ການລັດ ຖະບານກາງ ທີ່ ນະຄອນນິວຢອກ ​ເປັນລັດຖະມົນຕີ ຍຸດຕິ​ທຳ ຄົນໃໝ່.
ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ແຕ່ງຕັ້ງໃຫ້ ທ່ານນາງ Loretta Lynch ໄອຍະການຂອງລັດຖະບານກາງ ທີ່ ນະຄອນນິວຢອກ ເຂົ້າຮ່ວມໃນຄະນະລັດຖະບານຂອງທ່ານ ເປັນລັດຖະມົນຕີ ຍຸດຕິທຳ ຊຶ່ງເປັນເຈົ້າໜ້າທີ່ປະຕິບັດກົດໝາຍ ສູງສຸດຂອງປະເທດ ໃນການປະກາດແຕ່ງຕັ້ງ ເມື່ອວັນເສົາວານນີ້ ປະທານາທິບໍດີ ໂອບາມາ ກ່າວວ່າ ທ່ານບໍ່ສາມາດນຶກເຖິງ ລັດຖະກອນຄົນໃດ ດີກວ່ານີ້ ສຳຫລັບຕຳແໜ່ງດັ່ງກ່າວ ຕະຫລອດລະຍະ 30 ປີ ໃນການເຮັດວຽກ ຂອງທ່ານນາງນັ້ນ ທ່ານ ໂອບາມາ ກ່າວວ່າ ທ່ານນາງ Lynch ແມ່ນໂດດເດັ່ນ ໃນຖານະເປັນທະນາຍຄວາມ ທີ່   ແລະ   ທີ່ໄດ້  ກັບ ການກໍ່ການຮ້າຍ ການສໍ້ໂກງເງິນ ແລະ ການຈາລະກຳທາງອີນເຕີແນັດ ຖ້າໄດ້ຮັບການຢືນຢັນໂດຍສະພາສູງແລ້ວ ທ່ານນາງ Lynch ຈະເຂົ້າ ຮັບຕຳແໜ່ງ ແທນ ລັດຖະມົນຕີຍຸດຕິທຳ Eric Holder ຜູ້ທີ່ກຳລັງພົ້ນຈາກຕຳແໜ່ງ ແລະ ຈະກາຍມາເປັນ ຜູ້ຍິງອາເມຣິກັນ ເຊື້ອສາຍອາຟຣິກາ ຄົນທຳອິດ ທີ່ເປັນລັດຖະມົນຕີກະຊວງຍຸດຕິທຳ ທ່ານ Holder ແມ່ນເປັນຜູ້ຊາຍອາເມຣິກັນ ເຊື້ອສາຍອາຟຣິກາ ຄົນທຳອິດ ທີ່ດຳລົງ ຕຳແໜ່ງດັ່ງກ່າວ ທ່ານນາງ Lynch ໃນປັດຈຸບັນນີ້ ແມ່ນເປັນຫົວໜ້າໄອຍະການສະຫະ ລັດ ຢູ່ເຂດ Brooklyn ນະຄອນນິວຢອກ ທີ່ຮູ້ຈັກກັນວ່າ ເຂດພາກຕາເວັນອອກຂອງນະຄອນນິວຢອກ ໃນລະບົບສານສະຫະລັດນັ້ນ ທ່ານນາງ ໄດ້ປາກົດໂຕ ພ້ອມກັນກັບ ປະທານາທິບໍດີ ໂອບາມາ ແລະ ທ່ານ Holder ຢູ່ທີ່ທຳນຽບຂາວ ໃນວັນເສົາວານນີ້ ທ່ານນາງໄດ້ໃຫ້ຄຳໝັ້ນ ສັນຍາວ່າ ຖ້າໄດ້ຮັບການຢືນຢັນຈາກສະພາ ຈະເຮັດວຽກທຸກໆມື້ເພື່ອປົກປ້ອງພົນລະເມືອງອາເມຣິກັນ ໃຫ້ປອດໄພ ພ້ອມທັງ ອິດສະຫຼະພາບ ແລະສິດທິຂອງເຂົາເຈົ້ານຳດ້ວຍ ທ່ານນາງ Lynch ເຄີບຮັບໜ້າທີ່ເປັນໄອຍະການສະຫະລັດ ໃນເຂດ Brooklyn ສອງເທື່ອ ມາແລ້ວ ຄືແຕ່ປີ 1999 ຫາ 2001 ແລະ ອີກເທື່ອນຶ່ງ ແຕ່ປີ 2010 ຈົນເຖິງປັດຈຸບັນນີ້